Nabla (linjeforening)

Nabla er linjeforeningen for sivilingeniørutdanningen/mastergradsstudiet i fysikk og matematikk ved Norges teknisk-naturvitenskapelige universitet (NTNU). Foreningen ble stiftet den 20. mars 1943 ved Norges tekniske høgskole (NTH) og feiret 75-årsjubileet sitt vårsemesteret 2018. Linjeforeningen er åpen for alle sivilingeniørstudenter ved studieprogrammet Fysikk og Matematikk ved NTNU. Nabla har sin egen bedriftskontakt kalt Bedriftskontakten Nabla (BN) som arrangerer bedriftpresentasjoner og bedriftsdagen eurêka. 

Nablas farger er blått og gull.

Nablas historie 
Nabla ble stiftet av studentene Richard Westergaard, Halvard Torgersen og dosent ved Institutt for fysikk Sture Parelius Koch. Westergaard og Torgersen var på dette tidspunktet alle studentene ved linjen for teknisk fysikk på NTH.  

Nablas tidlige historie er gjengitt av Rich. H. Westergaard etter fritt minne i dokumentet "Erindringer fra Nablas barndom".. 

På 1950- og 1960-tallet var Nabla en viktig arena for kontakt mellom studentene, dosentene og professorene da de faglige ansatte trofast møtte opp på linjeforeningens fester.

Drift, styre og lover 
Nabla har både interessegrupper, komitéer og styre. Linjeforeningens øverste organ er generalforsamlingen Det store kanoniske ensemble. Denne er trolig oppkalt etter fysikkens statistiske ensemble med samme navn og avholdes årlig. Der velges styret, som består av en leder og styremedlemmer. Blant sistnevnte finnes mange komitéledere. Komitélederne leder separate komitéer som bidrar til å opprettholde Nablas aktivitet på sentrale områder. 

Nabla har egne lover og forskrifter som gjelder for linjeforeningen.

Komiteer og interessegrupper 
Nabla har en rekke komitéer og interessegrupper. Per 22. juni 2023 er komitéene disse:
 Arrangementskomiteen  (tidvis forkortet ArrKom)
 Bedriftskontakten Nabla (forkortelse: BN)
 Educom
 Fadderkom
 Jubileumskomiteen
 Kjellerstyret
 Kontorkom
 Prokom
 Redaksjonen
 Styret
 Webkomiteen
og følgende interessegrupper:
 Ekskursjonskomitéen (forkortet ExCom)
 Koreolis
 KultKom
 Løpeklubben
 MakerNabla
 Maxwells Muntre Musikanter
 Nablarevyen
 Nablas Aerodynamiske Venner
 Nablas Klatregruppe
 Nablas Ølbryggerlaug
 Postkom
 Quizkom
 Realkameratene FK (ReKa)
 Realfagsvenninnene (ReVen)
 Skråttcast
 SportsKom
 The Gravitones
 The Stokes
 Utfluks

Nabladet 
Nabladet er Nablas tidsskrift..

Nablas tradisjoner 
Linjeforeningen har flere nevneverdige tradisjoner. Blant disse er de XVII Jacobinske Vinterlekene.

Referanser

Eksterne lenker 
 
 Informasjon om mastergradsstudiet i fysikk og matematikk

Linjeforeninger ved NTNU
Organisasjoner etablert i 1943